CELEX: 52012PC0782
Language: mt
Date: 2012-12-19
Title: Proposta għal REGOLAMENT TAL-PARLAMENT EWROPEW U TAL-KUNSILL dwar l-istabbiliment ta’ programm tal-Unjoni għas-sostenn ta' attivitajiet speċifiċi fil-qasam tar-rappurtar u l-awditjar finanzjarju għall-perjodu 2014-2020

|
			
		
		
		52012PC0782
		
			Proposta għal REGOLAMENT TAL-PARLAMENT EWROPEW U TAL-KUNSILL dwar l-istabbiliment ta’ programm tal-Unjoni għas-sostenn ta' attivitajiet speċifiċi fil-qasam tar-rappurtar u l-awditjar finanzjarju għall-perjodu 2014-2020 /* COM/2012/0782 final - 2012/0364 (COD) */
			
				
		
		
			
			   	MEMORANDUM TA' SPJEGAZZJONI
1.           KUNTEST TAL-PROPOSTA
Is-suq uniku huwa wieħed mill-akbar kisbiet
tal-Unjoni Ewropea. L-integrazzjoni u suq intern li jaħdem sew huma
indispensabbli biex l-istrateġija Ewropa 2020 ikollha suċċess u biex
l-ekonomija tal-UE titpoġġa fit-triq tat-tkabbir sostenibbli sabiex tingħeleb
il-kriżi finanzjarja u dik sussegwenti tad-dejn sovran li żviluppaw sa
mill-2008.
Billi s-swieq kapitali huma globali,
l-armonizzazzjoni tar-rappurtar finanzjarju u tar-regoli tal-awditjar fil-livell
globali hija essenzjali għall-funzjonament bla xkiel tas-swieq kapitali kif
ukoll għar-realizzazzjoni ta' suq integrat għas-servizzi finanzjarji fl-UE.
Minflok ma introduċiet sett proprju ta' standards reġjonali għar-rappurtar
finanzjarju, u b’hekk tarmonizza l-leġiżlazzjoni fil-livell tal-UE iżda żżid
il-frazzjonijiet reġjonali fuq livell globali, fl-2002 l-UE ddeċidiet li
tadotta l-istandards internazzjonali tal-kontabbiltà (IFRS).
B’aktar u aktar pajjiżi jersqu lejn u jadottaw
l-IFRS, l-Ewropa ser ikollha bżonn aktar saħħa fil-proċess tal-istipular
tal-istandards internazzjonali biex il-vuċi tagħha tinstema. Sabiex tinstema' u
tingħata widen, l-Unjoni trid titkellem b'vuċi waħda. L-EFRAG[1], il-konsulent tekniku
tal-Kummissjoni Ewropea fil-kwistjonijiet tal-kontabbiltà gradwalment ħa r-rwol
li jipprovdi input upstream, tekniku u kredibbli fil-proċess tal-istipular
tal-istandards mill-IASB. 
Kemm min jistipula l-istandards
internazzjonali kif ukoll l-organizzazzjoni li tirrappreżenta l-interessi
tal-Ewropa jeħtieġ li jkunu indipendenti, ikollhom kapaċità u għarfien espert
suffiċjenti biex jipproduċu standards ta' kwalità u input għal dawk
l-istandards, u jkollhom bażi finanzjarja soda sabiex ikunu kapaċi jwettqu
l-missjoni tagħhom ta' interess pubbliku fuq bażi fit-tul.
Għal dawn il-finijiet, fl-2009 il-Parlament
Ewropew u l-Kunsill stabbilixxew Programm Komunitarju biex isostni attivitajiet
speċifiċi fil-qasam tas-servizzi finanzjarji, tar-rappurtar finanzjarju u
l-awditjar[2].
Dak il-Programm se jintemm fil-31 ta' Diċembru 2013. L-għan ta'
dan ir-Regolament huwa li jġedded dak il-Programm għall-qafas finanzjarju li
jmiss (2014-2020) u jippermetti kontribuzzjonijiet diretti għall-iffinanzjar
tal-benefiċjarji tal-Programm mill-baġit tal-Unjoni f’dak il-perjodu. 
Il-benefiċjarji oriġinali tal-Programm kienu
l-Kumitati tas-Superviżuri[3],
il-Fondazzjoni tal-Kumitat tal-Istandards Internazzjonali tal-Kontabilita'
(IASCF), il-Grupp Konsultattiv Ewropew għar-Rappurtar Finanzjarju (EFRAG) u
l-Bord tas-Sorveljanza tal-Interess Pubbliku (PIOB). Id-Deċiżjoni pprevediet
ukoll il-possibbiltà li jiġu inklużi benefiċjarji ġodda jew li jinbidel
benefiċjarju antik. 
Fl-2010 ġew stabbiliti l-Awtoritajiet
Superviżorji Ewropej u fost l-oħrajn ħadu r-responsabbiltajiet tal-Kumitati tas-Superviżuri
preċedenti. Għalhekk dan ir-Regolament għandu l-għan li jestendi
l-kofinanzjament tal-Unjoni għall-bqija tal-benefiċjarji, jiġifieri
l-Fondazzjoni tal-IFRS (is-suċċessur ġuridiku tal-IASCF), l-EFRAG u l-PIOB. 
1.1.        Rappurtar finanzjarju: il-Fondazzjoni
tal-IFRS 
Il-kriżi fis-swieq finanzjarji li żviluppat
mill-2007 enfasizzat l-importanza tat-trasparenza u konsegwentement
il-kwistjoni tal-istandards tal-kontabbiltà telgħet 'il fuq fl-aġenda politika.
Deher ċar li ambjent favorevoli għan-negozju u kundizzjonijiet ugwali
fil-livell globali għandhom ikunu kkumbinati ma' trasparenza u komparabbiltà li
jwasslu għal suq kapitali globali li jaħdem tajjeb. Mexxejja minn madwar
id-dinja ndunaw bl-importanza ewlenija ta’ sett wieħed ta’ standards globali
ta' kwalità għolja għall-kontabbilità[4].

L-Unjoni Ewropea ħadet rwol ta' tmexxija meta
ddeċidiet li tadotta standards internazzjonali tal-kontabbiltà (l-IFRS u
l-IFRIC) fil-liġi tal-Unjoni. Skont ir-Regolament 1606/2002
(ir-"Regolament tal-IAS"), il-kumpaniji elenkati fl-UE għandhom
ifasslu r-rapporti finanzjarji konsolidati tagħhom billi jużaw l-istandards
internazzjonali tal-kontabbiltà adottati fl-Unjoni. L-Istati Membri jistgħu
jeħtieġu jew jippermettu l-użu tagħhom fil-kontijiet annwali u/jew għal kumpaniji
mhux elenkati. 
Ir-rapporti finanzjarji ta' kumpaniji Ewropej
li jużaw l-IFRS adottati fl-Unjoni huma aċċettati mingħajr rappurtar mill-ġdid
b'diversi swieq kapitali madwar id-dinja – inklużi l-Istati Uniti, l-Awstralja
u l-Ġappun. B’aktar u aktar pajjiżi li qed jadottaw jew li qed jikkonverġu lejn
l-IFRS, jeżisti progress konsistenti lejn il-mira ta' sett wieħed ta' standards
internazzjonali tal-kontabbiltà aċċettat globalment.
L-istandards internazzjonali tal-kontabbiltà
(l-IFRS u l-IFRIC) jiġu żviluppati mill-IASB u mill-Kumitat
tal-Interpretazzjoni tal-IFRS. Il-Fondazzjoni tal-IFRS hija korp li tiġbor
taħtha dawk l-organizzazzjonijiet u tieħu ħsieb il-funzjonament bla xkiel u
l-finanzjament xieraq tagħhom. Il-korp li jiżviluppa standards tal-kontabbiltà
ta' kwalità għolja jrid ikun indipendenti u jeħtieġ kapaċità suffiċjenti biex
jirrekluta nies tal-ogħla kwalità. Għal dan il-għan, teħtieġ bażi ta'
finanzjament solida, newtrali, affidabbli u kalkolabbli fuq perjodu ta' żmien
twil.
Minbarra l-finanzjament, il-governanza
tal-Fondazzjoni tal-IFRS trid ukoll isostni l-funzjonament indipendenti,
kredibbli u xieraq ta’ dik l-organizzazzjoni. Il-governanza tal-Fondazzjoni
tjiebet fl-aħħar snin, l-aktar minħabba l-ħolqien tal-Bord tal-Monitoraġġ. Dak
il-korp ġie stabbilit biex jippermetti r-responsabbilizzazzjoni u
r-rappreżentazzjoni xierqa tal-interess pubbliku fl-organizzazzjoni.
L-effettività tal-Kunsill Konsultattiv dwar l-Istandards ssaħħet u ġie
stabbilit il-Kumitat tas-Sorveljanza tal-Proċess Dovut. Se tkun meħtieġa aktar
ħidma biex jiġi żgurat li l-Fondazzjoni tal-IFRS issaħħaħ l-istatus tagħha ta'
entità li tistipula standards ta' kwalità għolja li hija rappreżentattiva
tan-natura globali tas-swieq kapitali.
Għal dak il-għan, bid-Deċiżjoni 716/2009,
l-Unjoni Ewropea wriet li hija lesta tipprovdi lill-Fondazzjoni tal-IFRS
(IASCF) is-sostenn finanzjarju meħtieġ fl-għamla ta' skema stabbli ta'
kofinanzjament. L-Unjoni, flimkien ma' ċerti Stati Membri individwali bdiet
tikkontribwixxi għall-baġit tal-Fondazzjoni tal-IFRS proporzjonalment mal-piż
tagħha fis-swieq kapitali globali. Il-kontribuzzjoni tal-UE għall-baġit
tal-Fondazzjoni tal-IFRS fis-sena fiskali 2011 kienet ta'
EUR 4 229 165.14 (17 % tal-ispejjeż eliġibbli kollha
tal-Fondazzjoni għal dik is-sena).
Skont ir-rapport finali tal-Bord
tal-Monitoraġġ dwar l-Analiżi tal-Governanza tal-Fondazzjoni tal-IFRS[5] ippubblikat
fid-9 ta’ Frar 2012, is-sħubija fil-Bord tal-monitoraġġ se tkun
marbuta ma’ kontribuzzjoni finanzjarja għall-baġit tal-Fondazzjoni tal-IFRS.
Għalhekk huwa essenzjali li l-UE tkompli tikkontribwixxi għall-baġit
tal-Fondazzjoni tal-IFRS skont il-piż ekonomiku globali tagħha jekk l-Ewropa
trid iżżomm il-pożizzjoni attwali tagħha fl-arena internazzjonali tar-rappurtar
finanzjarju. 
1.2.        Rappurtar finanzjarju:
il-Grupp Konsultattiv Ewropew għar-Rappurtar Finanzjarju (EFRAG)
L-EFRAG twaqqaf fl-2001 bħala organizzazzjoni
privata biex tipprovdi lill-Kummissjoni Ewropea l-għarfien espert tekniku
f'materji ta' rappurtar finanzjarju. Fil-bidu, l-EFRAG l-aktar li pprovdiet
kienu pariri lill-Kummissjoni dwar jekk standard internazzjonali
tal-kontabbiltà li kien se jiġi adottat fl-Unjoni kienx jissodisfa l-kriterji
tekniċi tal-approvazzjoni[6].
Gradwalment l-EFRAG ħa rwol ta' influwenza proattiva fuq l-IASB fil-ħidma
tiegħu tal-istipular tal-istandards. Dan jipprovdi input billi joħroġ ittri ta'
kumment dwar abbozzi ta’ standards u jikkontribwixxi fi stadju bikri billi
jippubblika dokumenti ta’ diskussjoni dwar kwistjonijiet attwali
tal-kontabbiltà. L-ittri ta' kumment tal-EFRAG jinqraw u jiġu kkwotati madwar
id-dinja kollha. 
Fil-bidu, ir-rappreżentazzjoni u d-drittijiet
tal-vot fil-korpi tal-governanza tal-EFRAG (bħall-Assemblea Ġenerali u l-Bord
Superviżorju) kienu marbuta mal-kontribuzzjoni finanzjarja għall-baġit
tal-EFRAG. Il-korp inkarigat mill-ħidma teknika ewlenija, it-TEG (Technical
Expert Group), dejjem kien indipendenti.
Fl-2008, il-governanza tal-EFRAG ġiet
riformata bis-sħiħ sabiex tirrifletti r-rwol akbar tagħha ta' politika pubblika
– u saret pjattaforma fejn tiġi ffurmata l-vuċi unika tal-Ewropa dwar
il-kontabbiltà. L-għan kien li tiġi żgurata iktar sorveljanza u
responsabbilizzazzjoni pubblika. 
Ġew introdotti żewġ bidliet ewlenin: 
·                        
It-twaqqif tal-Kumitat tal-Ippjanar u tar-Riżorsi
(Planning and Resource Committee - PRC) fejn hija kkonċentrata l-ħidma
proattiva fi stadju bikri – bil-parteċipazzjoni ta' dawk li jistipulaw
l-istandards nazzjonali; u
·                        
It-tisħiħ tar-rwol tal-Bord Superviżorju: il-membri
tiegħu ma għadhomx rappreżentanti tal-organizzazzjonijiet li jiffinanzjaw iżda
jinħatru skont il-kapaċità personali tagħhom. Il-membri jirrappreżentaw diversi
partijiet interessati – il-preparaturi (inklużi l-SMEs), l-utenti u
l-istituzzjonijiet finanzjarji; jew għandhom sfond ta' politika pubblika – u
kollha huma mistennija jaġixxu fl-interess pubbliku. Mis-17-il membru tal-Bord
Superviżorju, erba' huma l-hekk imsejħa membri tal-politika pubblika: għandhom
esperjanza partikolari fit-tfassil tal-politika pubblika u jiġu nnominati
mill-Kummissjoni. 
It-TEG baqa' responsabbli għall-ħidma teknika
ewlenija tal-EFRAG. Kwalunkwe pożizzjoni tal-EFRAG dwar l-istandards
internazzjonali tal-kontabbiltà trid tiġi diskussa u approvata mit-TEG, li
jaġixxi bħala kumitat espert tekniku indipendenti. Il-President tal-EFRAG
jippresedi l-laqgħat tat-TEG u l-EFRAG għandu s-segretarjat tiegħu stess (li
jikkonsisti minn professjonisti tal-kontabbiltà). Il-biċċa l-kbira tal-ħidma
tat-TEG tikkonsisti f'pariri dwar l-approvazzjoni lill-Kummissjoni u ittri ta'
kumment lill-IASB. 
Il-maġġoranza tal-laqgħat tal-EFRAG huma
miftuħa għall-pubbliku u s-servizzi tal-Kummissjoni jistgħu jattendu bħala
osservaturi għal-laqgħat kollha tal-EFRAG. 
Ir-riforma mmirata tal-governanza fl-2008
ippermettiet lill-EFRAG tespandi l-attivitajiet proattivi tagħha
b’kooperazzjoni ma' Dawk li Jistipluaw l-Istandards Nazzjonali fl-Ewropa.
Permezz ta' aktar riformi fil-governanza li ser jitwettqu fix-xhur li ġejjin,
l-EFRAG se jkompli jiżviluppa mezzi biex jiżgura li jsir il-pjattaforma
ewlenija fejn tiġi fformolata "vuċi unika għall-kontabbiltà tal-UE” u biex
iwassal il-kontribut tal-Unjoni lill-IASB. Għal dak il-għan, l-EFRAG se jwettaq
analiżi komprensiva tal-istruttura tal-governanza tiegħu filwaqt li jqis
l-aktar żviluppi reċenti fl-arena tar-rappurtar finanzjarju internazzjonali.
B’aktar u aktar pajjiżi jadottaw l-IFRS, l-UE jeħtiġilha
tieħu passi biex timpedixxi li gradwalment titlef l-influwenza u s-saħħa tagħha
fuq l-IASB. Huwa għalhekk ta' importanza vitali li l-interessi Ewropej jiġu
rappreżentati tajjeb fil-livell internazzjonali. Għal dan il-għan, huwa
essenzjali li l-Ewropa “titkellem b'vuċi waħda” li hija kredibbli u teknikament
soda. 
L-EFRAG jeħtieġ finanzjament solidu, fuq
perjodu twil ta' żmien u varjat biex ikun kredibbli u indipendenti u jkun
kapaċi jipproduċi dokumenti tal-ogħla kwalità billi jimpjega esperti tal-ogħla
kwalità. Ukoll, il-fehma pan-Ewropea tiġi rappreżentata biss jekk flimkien
mal-Istati Membri l-kbar, il-Kummissjoni tikkofinanzja l-EFRAG għan-nom
tal-Istati Membri iżgħar. 
Il-Programm ta' finanzjament għall-2010-2013
kien ġie stabbilit bil-ħsieb li jkun stabbilit finanzjament affidabbli fit-tul.
Abbażi tad-Deċiżjoni ta' finanzjament mill-UE
tas-16 ta’ Settembru 2009, il-kontribuzzjoni tal-UE għall-EFRAG
fis-sena fiskali 2011 kienet ta' EUR 2 288 160 (43% tal-ispejjeż
eliġibbli totali tal-EFRAG).
L-għanijiet ta' dak il-programm huma miri fuq
perijodu ta' żmien fit-tul; għalhekk huwa diffiċli biex tasal għal
konklużjonijiet wara biss sentejn sħaħ ta' finanzjament. Abbażi tal-esperjenzi
tal-finanzjament s'issa, il-Programm laħaq il-miri prinċipali tiegħu. Fost
l-oħrajn, ippermetta lill-EFRAG jespandi l-attivitajiet tiegħu u jwettaq ħidma
proattiva, imur għand il-partijiet interessati u jiġbor il-fehmiet tagħhom waqt
avvenimenti ta' ilħiq u jżid l-indipendenza tiegħu billi jħallas is-salarju
tal-president tiegħu. Għal aktar dettalji dwar l-esperjenzi sa issa, jekk
jogħġbok irreferi għall-evalwazzjoni ex ante tas-servizzi tal-Kummissjoni
annessa ma' din il-proposta. 
1.3.        Awditjar: il-Bord
tas-Sorveljanza tal-Interess Pubbliku (PIOB)
Il-Bord tas-Sorveljanza tal-Interess
Pubbliku (PIOB) huwa Fondazzjoni Spanjola bla skop ta'
qligħ stabbilita f'Madrid. Is-sħab ewlenin
tal-PIOB huma l-Grupp ta' Monitoraġġ (Monitoring Group - MG), li huwa l-korp li
jirrappreżenta lir-regolaturi u l-istituzzjonijiet internazzjonali[7], u l-Federazzjoni
Internazzjonali tal-Kontabilisti (IFAC), li huwa korp privat li jirrappreżenta
lill-kontabilisti u l-awdituri madwar id-dinja kollha[8]. Il-PIOB
jikkonsisti f’għaxar membri inkluż il-President tiegħu.
Tnejn mill-membri huma nnominati mill-Kummissjoni Ewropea.
Il-membri tal-PIOB huma persuni nnominati
mill-Grupp ta' Monitoraġġ għal perjodu ta' tliet snin skont il-Memorandum ta’
Ftehim. Il-kostitwenza tal-PIOB tinkludi
varjetà ta' partijiet interessati: il-leġiżlaturi
(eż. il-Parlament Ewropew, il-leġiżlaturi nazzjonali), ir-regolaturi u
s-superviżuri tas-swieq finanzjarji inklużi l-korpi tas-sorveljanza
tal-awditur, dawk li jistipulaw l-istandards nazzjonali tal-kontabbiltà u
l-awditjar, l-awdituri u l-professjoni tal-awditjar inġenerali, il-preparaturi
tar-rapporti finanzjarji (il-kumpaniji), l-utenti tar-rapporti finanzjarji (eż.
l-investituri, l-analisti, ir-riċerkaturi, il-fornituri), l-akkademiċi.
Ir-rwol tal-PIOB huwa li jiggarantixxi li
l-proċess dovut, is-sorveljanza u t-trasparenza jiġu rispettati fil-proposta,
l-iżvilupp u l-adozzjoni ta' standard internazzjonali għall-awdituri fil-qafas
tal-Federazzjoni Internazzjonali tal-Kontabilisti (IFAC). Il-Fondazzjoni hija
regolata minn Bord tal-Amministraturi li fih kull membru tal-PIOB huwa
amministratur.
Abbażi tad-Deċiżjoni ta' finanzjament mill-UE
tas-16 ta’ Settembru 2009, il-kontribuzzjoni tal-UE għall-PIOB
fis-sena fiskali 2010 kienet ta' EUR 286 231. Dan l-ammont
jirrappreżenta 22 % tal-ispejjeż totali eliġibbli tal-PIOB
(EUR 1 301 050). Min-naħa l-oħra, il-kontribuzzjoni tal-UE
lill-PIOB fis-sena fiskali 2011 kienet ta' EUR 288 991.78 li wkoll
tirrappreżenta 22 % tal-ispejjeż eliġibbli tal-PIOB għal dik is-sena
(EUR 1 313 599).
L-esperjenza tal-kofinanzjament tal-PIOB sa
issa kienet pożittiva. Il-Kummissjoni Ewropea kellha l-opportunità żżur il-bini
tal-PIOB darbtejn (f'Marzu 2010 u f'April 2011) u tivverifika
l-kontrolli finanzjarji tiegħu. Il-Kummissjoni Ewropea ħarġet ukoll
lill-persunal tiegħu dwar il-proċeduri baġitarji tal-UE. Minn perspettiva
prattika l-attivitajiet involuti fl-immaniġġjar tal-għotja operattiva għas-snin
fiskali 2010 u 2011 kienu esperjenza ta' tagħlim utli ħafna għaż-żewġ naħat. Dan
witta t-triq għal immaniġġjar aktar effiċjenti tal-kontribuzzjonijiet
finanzjarji futuri.
Il-kofinanzjament tal-UE tal-PIOB sar eżempju
għal kontributuri potenzali oħra. Bħalissa l-IFAC (madwar 78 %) u l-UE
(madwar 22 %) biss jikkofinanzjaw lill-PIOB. L-isforzi tal-Kummissjoni
Ewropea biex tiddiversifika l-finanzjament tal-PIOB u ssaħħaħ l-indipendenza
tiegħu vis-à-vis il-professjoni tal-awditjar huma kontinwi. Diversi
istituzzjonijiet internazzjonali huma mistennija jipprovdu fondi lill-PIOB sa
mis-sena fiskali 2013. Barra minn hekk, il-Grupp ta' Monitoraġġ, il-PIOB u
l-IFAC ħolqu Task Force biex tagħżel u tikkonvinċi grupp ta' donaturi minn
madwar id-dinja kollha biex jipprovdu finanzjament lill-PIOB fuq bażi stabbli u
fit-tul.
Jekk l-UE tnaqqas l-impenn finanzjarju tagħha
mil-livell attwali (li jirrappreżenta 22 % tal-baġit totali) tkun qed
tagħti messaġġ żbaljat fi żmien meta l-PIOB qed jipprova jiddiversifika
l-istruttura tal-finanzjament tiegħu. Iżda dan huwa wkoll estremament
importanti fid-dawl tar-riformi attwali tagħna tas-suq tal-awditjar, li qed
jimmiraw li jżidu l-indipendenza tad-ditti, ta' dawk li jistipulaw l-istandards
internazzjonali tal-awditjar (ISAs) kif ukoll tas-superviżuri tal-awditjar.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
Fl-evalwazzjoni ex ante tagħha li takkumpanja
l-proposta tal-Kummissjoni għall-istabbiliment tal-Programm 2010-2013[9], il-Kummissjoni vvalutat
l-alternattivi ta' finanzjament possibbli. L-għanijiet tal-programm kienu li
jiġi żgurat finanzjament stabbli, diversifikat, sod u adegwat li jippermetti
lill-korpi kkonċernati jwettqu l-missjoni tagħhom b'mod indipendenti u
effiċjenti. L-evalwazzjoni stabbilixxiet b’mod ċar li l-kofinanzjament
tal-Unjoni huwa l-aktar alternattiva effiċjenti u xierqa biex jintlaħqu dawk
l-għanijiet. 
Fl-evalwazzjoni ex ante li takkumpanja din
il-proposta, il-Kummissjoni sabet li l-Programm sa issa laħaq l-aspettattivi u
l-għanijiet stabbiliti u li l-finanzjament għandu jitkompla. Barra minn hekk,
il-Programm ta' finanzjament ġie stabbilit bil-għan li jintlaħqu għanijiet fuq
perjodu twil ta' żmien. Għalhekk, huwa xieraq li jiġi propost li jitkompla
fil-qafas finanzjarju li jmiss għall-2014-2020. 
3.           ELEMENTI ĠURIDIĊI TAL-PROPOSTA
3.1.        Bażi legali
It-Trattat dwar il-Funzjonament tal-Unjoni
Ewropea, u partikolarment l-Artikolu 114.
F'konformità mal-politika leġiżlattiva
tal-Kummissjoni li ġiet adottata fl-ambitu tal-Qafas Finanzjarju Pluriennali,
il-programm ta' finanzjament attwali qiegħed jiġi propost bħala Regolament.
3.2.        Prinċipju tas-sussidjarjetà
Il-programm tal-Unjoni jipprevedi
l-possibbiltà ta' kofinanzjament tal-attivitajiet ta' ċerti korpi li jsegwu
għan li jifforma parti minn politika tal-Unjoni fil-qasam tar-rappurtar
finanzjarju u l-awditjar u li jsostniha. Il-proposta tikkonforma mal-prinċipju
tas-sussidjarjetà minħabba li, skont l-Artikolu 5 tat-Trattat dwar
l-Unjoni Ewropea, l-għanijiet tagħha ma jistgħux jintlaħqu biżżejjed
mill-Istati Membri u jistgħu, minħabba l-iskala u l-effetti tal-azzjoni,
jintlaħqu aħjar fil-livell tal-Unjoni.
3.3.        Prinċipju ta’ proporzjonalità
Il-proposta tikkonforma mal-prinċipju
tas-sussidjarjetà kif stabbilit fl-Artikolu 5 tat-Trattat dwar l-Unjoni
Ewropea. Kif ivvalutat fl-evalwazzjoni ex ante, dan ir-Regolament ma jmurx lil
hinn minn dak li huwa meħtieġ sabiex jintlaħqu l-għanijiet tiegħu.
Il-finanzjament mill-Unjoni qed jiġi propost għal għadd definit sew u limitat
tal-aktar korpi importanti fil-qasam tas-servizzi finanzjarji. Fil-qafas
istituzzjonali attwali, l-arranġamenti l-ġodda ta’ finanzjament se jiżguraw
finanzjament stabbli, diversifikat u adegwat sabiex ikun possibbli li l-korpi
rilevanti jwettqu l-missjoni tagħhom b’rabta mal-Unjoni jew fl-interess
pubbliku tal-Unjoni b’mod indipendenti u effiċjenti. L-appoġġ finanzjarju se jingħata skont il-kundizzjonijiet
stipulati fir-Regolament (UE, Euratom) Nru 966/2012 tal-Parlament Ewropew
u tal-Kunsill tal-25 ta' Ottubru 2012 dwar ir-regoli finanzjarji
applikabbli għall-baġit ġenerali tal-Unjoni Ewropea u r-Regolament ta' Delega
tal-Kummissjoni (UE, Euratom) Nru.../..
ta' 29 ta' Ottubru 2012 dwar ir-regoli tal-applikazzjoni
tar-Regolament (UE, Euratom) Nru 966/2012 tal-Parlament Ewropew u
tal-Kunsill dwar ir-regoli finanzjarji applikabbli għall-baġit ġenerali
tal-Unjoni.
4.           IMPLIKAZZJONI BAĠITARJA
L-ammont totali li ser jinħareġ mill-baġit
tal-Unjoni huwa ta’ EUR 58.01 miljun fi prezzijiet attwali għall-perjodu
2014-2020. Il-Programm huwa programm ta’ seba' snin allinjat mat-tul taż-żmien
tal-perspettivi finanzjarji 2014 – 2020.
2012/0364 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar l-istabbiliment ta’ programm tal-Unjoni
għas-sostenn ta' attivitajiet speċifiċi fil-qasam tar-rappurtar u l-awditjar
finanzjarju għall-perjodu 2014-2020
(Test b’rilevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 114 tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[10],
Filwaqt li jaġixxu skont il-proċedura
leġiżlattiva ordinarja,
Billi:
(1)       Id-Deċiżjoni
Nru 716/2009/KE tal-Parlament Ewropew u tal-Kunsill[11] li tistabbilixxi programm
Komunitarju għall-appoġġ ta’ attivitajiet speċifiċi fil-qasam tas-servizzi
finanzjarji, tar-rappurtar finanzjarju u l-verifika. Abbażi ta’ dik
id-Deċiżjoni, il-Grupp Konsultattiv Ewropew għar-Rappurtar Finanzjarju (EFRAG),
il-Fondazzjoni tal-Istandards Internazzjonali tar-Rappurtar Finanzjarju
(il-Fondazzjoni tal-IFRS; is-suċċessur ġuridiku tal-Fondazzjoni tal-Kumitat
tal-Istandards Internazzjonali tal-Kontabilita, IASCF) u l-Bord tas-Sorveljanza
tal-Interess Pubbliku (PIOB) jibbenefikaw minn kofinanzjament min-naħa
tal-Unjoni fil-forma ta' għotjiet operattivi
sal-31 ta' Diċembru 2013. 
(2)       Il-kriżi fis-swieq
finanzjarji li żviluppat sa mill-2008 ressqet il-kwistjoni tar-rappurtar
finanzjarju u l-awditjar fiċ-ċentru tal-aġenda politika tal-Unjoni. Qafas ta'
rappurtar finanzjarju komuni li jaħdem sew huwa essenzjali għas-suq intern,
għat-tħaddim effettiv tas-swieq tal-kapital u għall-ħolqien ta' suq integrat
għas-servizzi finanzjarji fl-UE.
(3)       F'ekonomija globali, hemm
il-ħtieġa ta' lingwa globali tal-kontabbiltà. L-Istandards Internazzjonali
tar-Rappurtar Finanzjarju (IFRS) żviluppati mill-Bord dwar l-Istandards
Internazzjonali tal-Kontabbiltà (IASB) huma adottati u użati f’bosta
ġuriżdizzjonijiet madwar id-dinja. Tali standards internazzjonali
tal-kontabbiltà jeħtieġ li jiġu żviluppati fi proċess responsabbilizzat,
trasparenti u demokratiku. Biex jiġi żgurat li l-interessi tal-Unjoni jiġu
rispettati u li l-istandards globali jkunu ta’ kwalità għolja u kompatibbli
mal-liġi tal-Unjoni, huwa essenzjali li l-interessi tal-Unjoni jitqiesu
adegwatement f’dak il-proċess tal-istipular tal-istandards internazzjonali.
(4)       Skont ir-Regolament (KE)
Nru 1606/2002 tal-Parlament Ewropew u tal-Kunsill tad-19 ta' Lulju 2002
rigward l-applikazzjoni ta' standards internazzjonali tal-kontabilità[12], l-IFRS għandhom jiġu
inkorporati fil-liġi tal-Unjoni biex jiġu applikati mill-kumpaniji b'titoli
elenkati f'suq regolat fl-Unjoni, sakemm l-IFRS jissodisfaw il-kriterji stipulati
f'dak ir-Regolament. L-IFRS għalhekk għandhom rwol ewlieni fil-funzjonament
tas-suq intern u għalhekk l-Unjoni għandha interess dirett li tiżgura li
l-proċess li permezz tiegħu l-IFRS jiġu żviluppati u approvati, jirriżulta fi
standards li jkunu konsistenti mar-rekwiżiti tal-qafas legali tas-suq intern.
(5)       L-IFRS jinħarġu mill-IASB u
l-interpretazzjonijiet relatati jinħarġu mill-Kumitat tal-Interpretazzjonijiet
tal-IFRS, żewġ korpi fil-Fondazzjoni tal-Istandards Internazzjonali
tar-Rappurtar Finanzjarju. Għalhekk huwa importanti li jiġu stabbiliti
arranġamenti ta’ finanzjament xierqa għall-Fondazzjoni tal-IFRS.
(6)       Il-Grupp Konsultattiv Ewropew
għar-Rappurtar Finanzjarju (EFRAG) twaqqaf fl-2001 minn organizzazzjonijiet
Ewropej li jirrappreżentaw lill-emittenti, l-investituri u l-professjoni
tal-kontabbiltà involuti fil-proċess ta’ rappurtar finanzjarju. Skont
ir-Regolament (KE) Nru 1606/2002, l-EFRAG tipprovdi lill-Kummissjoni
b’opinjonijiet dwar jekk standard tal-kontabbiltà maħruġ mill-IASB jew interpretazzjoni
maħruġa mill-Kumitat tal-Interpretazzjonijiet tal-IFRS, li għandhom jiġu
approvati, jikkonformawx mal-kriterji tal-approvazzjoni stipulati f'dak
ir-Regolament. L-EFRAG qiegħed ukoll jieħu r-rwol tal-'vuċi unika tal-Ewropa
dwar il-kontabbiltà' fl-arena globali. F'dik il-kapaċità, l-EFRAG jipprovdi
input għall-proċess tal-IASB tal-istipular tal-istandards. 
(7)       B'kunsiderazzjoni tar-rwol
ewleni tal-EFRAG li jsostni l-liġi u l-politika tas-suq intern u li
jirrappreżenta l-interessi Ewropej fil-proċess tal-istipular tal-istandards
fil-livell internazzjonali, jinħtieġ li l-Unjoni tiżgura finanzjament stabbli
għall-EFRAG u għalhekk tikkontribwixxi għall-finanzjament tiegħu.
(8)       Fil-qasam tal-awditjar
statutorju, il-Bord tas-Sorveljanza tal-Interess Pubbliku (PIOB) inħoloq
fl-2005 mill-Grupp ta’ Monitoraġġ, organizzazzjoni internazzjonali responsabbli
mill-monitoraġġ tar-riforma tal-governanza tal-Federazzjoni Internazzjonali
tal-Kontabilisti (IFAC). L-irwol tal-PIOB huwa li jissorvelja l-proċess li jwassal
għall-adozzjoni tal-Istandards Internazzjonali tal-Awditjar (International
Standards on Auditing - ISA) u attivitajiet oħra ta’ interess pubbliku
tal-IFAC. Huwa possibbli li ISAs jiġu adottati għall-applikazzjoni tagħhom
fl-Unjoni sakemm, b’mod partikulari, jkunu ġew żviluppati bi proċess,
sorveljanza pubblika u trasparenza dovuti kif meħtieġ mill-Artikolu 26
tad-Direttiva 2006/43/KE tal-Parlament Ewropew u tal-Kunsill
tas-17 ta’ Mejju 2006 dwar il-verifiki statutorji tal-kontijiet
annwali u tal-kontijiet konsolidati[13].
Il-proposti ġodda tal-awditjar tat-30 ta' Novembru 2011
jipprevedu wkoll l-introduzzjoni tal-ISAs fl-UE[14].
(9)       L-introduzzjoni tal-ISAs
fl-Unjoni u l-irwol ewlieni tal-PIOB biex jiżguraw li jissodisfaw ir-rekwiżiti
stabbiliti fid-Direttiva 2006/43/KE jfissru li l-Unjoni għandha interess
dirett biex tiżgura li l-proċess li bih dawn l-istandards jiġu żviluppati u
approvati jwassal għal standards li jkunu konsistenti mal-qafas ġuridiku
tas-suq intern. It-test emendat tal-Artikolu 26(3) kif indikat
fl-Artikolu 1 tal-proposta għal Direttiva[15]
ukoll jagħraf b'mod espliċitu r-rwol tal-PIOB. Għalhekk huwa importanti li jiġu
żgurati arranġamenti ta’ finanzjament xierqa għall-PIOB.
(10)     Il-korpi li jaħdmu fil-qasam
tal-kontabbiltà u tal-awtidjar jiddependu ħafna fuq il-finanzjament u għandhom
rwoli importanti fl-Unjoni, rwoli li huma deċiżivi għall-funzjonament tas-suq
intern. Il-benefiċjarji proposti tal-Programm stabbilit mid-Deċiżjoni
Nru 716/2009/KE kienu ġew kofinanzjati b'għotjiet operattivi mill-baġit
tal-Unjoni, li ppermettewlhom iżidu l-indipendenza tagħhom mis-settur privat u
l-finanzjament ad hoc, u b'hekk iżidu l-kapaċità u l-kredibbiltà tagħhom. 
(11)     L-esperjenza wriet li
l-kofinanzjament tal-Unjoni jiżgura li dawn il-benefiċjari jibbenefikaw minn
finanzjament ċar, stabbli, diversifikat, sod u adegwat u dan jikkontribwixxi
biex il-benefiċjarji jkunu jistgħu jwettqu l-missjoni tagħhom ta' interess
pubbliku b'mod indipendenti u effiċjenti. Għalhekk, għandu jkompli jingħata
finanzjament suffiċjenti permezz ta’ kontribuzzjoni tal-Unjoni lejn
il-funzjonament tal-istipular ta’ standards internazzjonali tal-kontabbiltà u
l-awditjar, u b'mod partikolari lill-Fondazzjoni tal-IFRS, l-EFRAG u l-PIOB.
(12)     Barra mit-tibdil tax-xejriet
tal-finanzjament tagħhom, il-Fondazzjoni tal-IFRS u l-EFRAG għaddew minn
riformi ta' governanza biex jiġi żgurat li bl-istrutturi u l-proċessi tagħhom
jaqdu l-missjoni tagħhom ta’ interess pubbliku b’mod indipendenti, effiċjenti,
trasparenti u demokratikament responsabbli. Fir-rigward tal-Fondazzjoni
tal-IFRS, il-Bord tal-Monitoraġġ inħoloq fl-2009 biex jiżgura r-responsabbiltà
u s-sorveljanza pubblika, issaħħet l-effikaċja tal-Kunsill Konsultattiv dwar
l-Istandards, ittejbet it-trasparenza u l-irwol tal-valutazzjonijiet tal-impatt
ġie fformalizzat bħala parti mill-proċess dovut tal-IASB.
(13)     Għall-perjodu sħiħ
tal-programm, għandu jiġi stabbilit pakkett finanzjarju li jikkostitwixxi
r-referenza primarja, kif mifhum fil-punt [17] tal-Ftehim
Interistituzzjonali ta’ XX/YY/201Z bejn il-Parlament Ewropew, il-Kunsill u
l-Kummissjoni dwar kooperazzjoni fi kwistjonijiet baġitarji u dwar immaniġġjar
finanzjarju sod, għall-awtorità baġitarja matul il-proċedura baġitarja annwali.
(14)     Ir-Regolament (EU, Euratom)
Nru 966/2012 tal-25 ta' Ottubru 2012 dwar ir-regoli finanzjarji
applikabbli għall-baġit ġenerali tal-Unjoni u r-Regolament ta' Delega
tal-Kummissjoni (UE, Euratom) Nru.../... tad-29.10.2012 dwar ir-regoli
tal-applikazzjoni tar-Regolament (UE, Euratom) Nru 966/2012 tal-Parlament
Ewropew u tal-Kunsill dwar ir-regoli finanzjarji applikabbli għall-baġit
ġenerali tal-Unjoni[16],
li jissalvagwardjaw l-interessi finanzjarji tal-Unjoni, għandhom jiġu
applikati, filwaqt li jitqiesu l-prinċipji tas-sempliċità u l-konsistenza
fl-għażla tal-istrumenti tal-baġit, limitazzjoni fuq l-għadd ta' każijiet fejn
il-Kummissjoni żżomm responsabbiltà diretta għall-implimentazzjoni u
l-immaniġġjar, u l-proporzjonalità meħtieġa bejn il-livell tar-riżorsi u l-piż
amministrattiv marbut mal-użu tagħhom. 
(15)     Il-programm ta' kofinanzjament
li se jiġi stabbilit b'dan ir-Regolament huwa mistenni jikkontribwixxi
għall-għanijiet li jiġu żgurati l-komparabbiltà u t-trasparenza tal-kontijiet
tal-kumpaniji madwar l-UE, għall-armonizzazzjoni globali tal-istandards tar-rappurtar
finanzjarju billi jippromwovi l-aċċettazzjoni internazzjonali tal-IFRS, kif
ukoll li jippromwovi l-konverġenza u standards internazzjonali ta' kwalità
għolja għall-awditjar fl-Istati Membri kollha. Dan il-programm jikkontribwixxi
wkoll għall-istrateġija Ewropa 2020 billi jsaħħaħ is-suq uniku
tas-servizzi finanzjarji u tal-kapital, u jikkontribwixxi wkoll għad-dimensjoni
esterna tal-istrateġija. 
(16)     Dan ir-Regolament għandu
jipprovdi għall-possibbiltà ta’ kofinanzjament tal-attivitajiet ta’ ċerti korpi
li jsegwu oġġettiv li jifforma parti minn politika tal-Unjoni, u jsostniha,
fil-qasam tat-tfassil tal-istandards, l-adottar ta' standards jew
is-superviżjoni tal-proċessi tal-istipular tal-istandards relatati
mar-rappurtar finanzjarju u l-awditjar.
(17)     Il-finanzjament mill-Unjoni
qed jiġi propost għal għadd iddefinit sew u limitat tal-aktar korpi importanti
fil-qasam tar-rappurtar finanzjarju u tal-awditjar. Fil-qafas istituzzjonali
attwali, l-arranġamenti ta' finanzjament għandhom jiżguraw finanzjament stabbli,
diversifikat, sod u adegwat sabiex ikun possibbli li l-korpi rilevanti jwettqu
l-missjoni tagħhom b’rabta mal-Unjoni jew fl-interess pubbliku b’mod
indipendenti u effiċjenti. 
(18)     L-appoġġ finanzjarju għandu
jingħata skont il-kundizzjonijiet stipulati fir-Regolament (UE, Euratom)
Nru 966/2012 tal-Parlament Ewropew u tal-Kunsill
tal-25 ta' Ottubru 2012 dwar ir-regoli finanzjarji applikabbli
għall-baġit ġenerali tal-Unjoni Ewropea u r-Regolament ta' Delega
tal-Kummissjoni (UE, Euratom) Nru.../.. ta' 29 10 2012 dwar
ir-regoli tal-applikazzjoni tar-Regolament (UE, Euratom) Nru 966/2012
tal-Parlament Ewropew u tal-Kunsill dwar ir-regoli finanzjarji applikabbli
għall-baġit ġenerali tal-Unjoni. Il-programm
ta' kofinanzjament stabbilit minn dan ir-Regolament jissostitwixxi l-programm
preċedenti ta' kofinanzjament tal-benefiċjarji. Għalhekk,
għal raġunijiet ta' ċertezza ġuridika, id-Deċiżjoni 716/2009/KE għandha
tiġi revokata.
(19)     Sabiex jiġu promossi
l-interessi tal-Unjoni fl-oqsma tar-rappurtar finanzjarju u l-awditjar u biex
tadatta b’mod flessibbli għall-bidliet eventwali fil-governanza u dawk
istituzzjonali f'dawk l-oqsma, għandha tiġi ddelegata s-setgħa li jiġu adottati
atti skont l-Artikolu 290 tat-Trattat dwar il-Funzjonament tal-Unjoni
Ewropea lill-Kummissjoni fir-rigward tal-għażla ta' benefiċjarji ġodda
għall-Programm. Huwa partikolarment importanti li l-Kummissjoni twettaq
konsultazzjonijiet xierqa matul il-ħidma ta’ tħejjija tagħha, anke fil-livell
ta’ esperti. Il-Kummissjoni, meta tkun qed tħejji u tfassal l-atti delegati,
għandha tiżgura trażmissjoni simultanja, f'waqtha u xierqa tad-dokumenti
relevanti lill-Parlament Ewropew u lill-Kunsill. 
(20)     Billi l-għanijiet ta’ dan
ir-Regolament ma jistgħux jintlaħqu b'mod suffiċjenti mill-Istati Membri u
għalhekk jistgħu, minħabba l-iskala tiegħu, jinkisbu aħjar fil-livell
tal-Unjoni, l-Unjoni tista' tadotta miżuri, f'konformità mal-prinċipju
tas-sussidjarjetà kif stabbilit fl-Artikolu 5 tat-Trattat dwar l-Unjoni
Ewropea. Skont il-prinċipju
tal-proporzjonalità, kif stabbilit f'dak l-Artikolu, dan ir-Regolament ma jmurx
lil hinn minn dak li hu meħtieġ biex jintlaħqu dawk l-għanijiet.
ADOTTAW DAN IR-REGOLAMENT:
Artikolu 1
Suġġett u kamp ta' applikazzjoni
1.           Programm tal-Unjoni
(il-“Programm”) huwa hawnhekk stabbilit għall-perjodu
mill-1 ta’ Jannar 2014 sal-31 ta’ Diċembru 2020
biex isostni l-attivitajiet ta' korpi li jikkontribwixxu għall-kisba
tal-għanijiet tal-politika tal-Unjoni b'rabta mar-rappurtar finanzjarju u
l-awditjar.
2.           Il-programm ikopri
l-attivitajiet ta' iżvilupp jew ta' input mogħti għall-iżvilupp ta’ standards,
l-applikazzjoni, il-valutazzjoni jew il-monitoraġġ tal-istandards jew
is-sorveljanza tal-istipular tal-istandards b’sostenn għall-implimentazzjoni
tal-politiki tal-Unjoni fil-qasam tar-rappurtar finanzjarju u l-awditjar.
Artikolu 2
Għanijiet
1.           L-għan tal-programm huwa li
jittejbu l-kundizzjonijiet għat-tħaddim tas-suq intern billi jappoġġja
l-iżvilupp trasparenti u indipendenti ta' standards internazzjonali
tar-rappurtar finanzjarju u l-awditjar.
2.           Dan l-għan se jkun imkejjel
b'mod partikolari bl-għadd ta’ pajjiżi li jużaw l-Istandards Internazzjonali
tar-Rappurtar Finanzjarju (IFRS) u l-Istandards Internazzjonali tal-Awditjar
(ISA).
Artikolu 3
Benefiċjarji tal-Programm
1.           Il-benefiċjarji li ġejjin
jibbenefikaw mill-Programm: 
(a)        benefiċjarji fil-qasam
tar-rappurtar finanzjarju:
–              
il-Grupp Konsultattiv Ewropew għar-Rappurtar
Finanzjarju (EFRAG);
–              
il-Fondazzjoni tal-Istandards Internazzjonali
tar-Rappurtar Finanzjarju (il-Fondazzjoni tal-IFRS);
(b)        benefiċjarju fil-qasam
tal-awditjar: il-Bord tas-Sorveljanza tal-Interess Pubbliku (PIOB).
2.           Il-Kummissjoni għandha
tingħata s-setgħa li tadotta atti delegati skont l-Artikolu 9 biex tagħżel
benefiċjarji ġodda għall-Programm u biex temenda l-paragrafu 1 kif xieraq.

3.           Kwalunkwe benefiċjarju ġdid
għandu jkun persuna ġuridika bla skop ta' qligħ li jsegwi għan li jagħmel parti
minn u jappoġġja politika tal-Unjoni fil-qasam tar-rappurtar finanzjarju u
l-awditjar u għandu jkun suċċessur dirett ta’ wieħed mill-benefiċjarji elenkati
fil-paragrafu 1.
Artikolu 4
Għoti ta' għotjiet
Il-finanzjament skont il-Programm għandu
jiġi pprovdut fil-forma ta’ għotjiet operazzjonali. 
Artikolu 5
Transparenza
Kull benefiċjarju ta’ finanzjament mogħti
skont il-Programm għandu jindika f’post prominenti, bħal websajt,
pubblikazzjoni jew rapport annwali, li jkun irċieva finanzjament mill-baġit
tal-Unjoni Ewropea.
Artikolu 6
Dispożizzjonijiet finanzjarji
Il-pakkett finanzjarju għall-implimentazzjoni
ta' dan ir-Regolament għall-perjodu 2014-2020 huwa ta'
EUR 58 010 000 fi prezzijiet attwali. 
Artikolu 7
Implimentazzjoni tal-Programm
1.           Il-Kummissjoni timplimenta
l-programm skont ir-Regolament (UE, Euratom) Nru 966/2012 tal-Parlament
Ewropew u tal-Kunsill tal-25 ta' Ottubru 2012 dwar ir-regoli finanzjarji
applikabbli għall-baġit ġenerali tal-Unjoni. 
2.           Sabiex timplimenta
l-programm il-Kummissjoni tadotta programmi ta' ħidma annwali. Dawn
il-programmi jistipulaw l-għanijiet li jridu jintlaħqu, ir-riżultati mistennija
u l-metodu ta’ implimentazzjoni u l-ammont totali tagħhom. Jinkludu wkoll
deskrizzjoni tal-azzjonijiet li se jiġu ffinanzjati, indikazzjoni tal-ammont
allokat għal kull azzjoni u skeda ta' żmien indikattiva għall-implimentazzjoni.
Fir-rigward tal-għotjiet, dawn jinkludu l-prijoritajiet, il-kriterji essenzjali
ta' evalwazzjoni u r-rata massima ta' kofinanzjament.
Artikolu 8
Protezzjoni tal-interess finanzjarju
tal-Unjoni Ewropea
1.           Il-Kummissjoni tieħu l-miżuri
kollha xierqa illi jiżguraw li, meta jiġu implimentati attivitajiet
iffinanzjati skont dan ir-Regolament, jitħarsu l-interessi finanzjarji
tal-Unjoni permezz ta' applikazzjoni ta' miżuri ta' prevenzjoni kontra l-frodi,
il-korruzzjoni jew kwalunkwe attività illegali oħra, permezz ta' verifiki
effettivi u, jekk jinstabu xi irregolaritajiet, permezz tal-irkupru tal-ammonti
mħallsa fejn mhux dovuti u, fejn xieraq, permezz ta' penali effettivi,
proporzjonati u deterrenti.
2.           Il-Kummissjoni jew
ir-rappreżentanti tagħha u l-Qorti tal-Awdituri għandu jkollhom is-setgħa li
jwettqu awditu, abbażi ta' dokumenti u fuq il-post, fir-rigward
tal-benefiċjarji ta' għotjiet, tal-kuntratturi u tas-subkuntratturi kollha li
jkunu rċevew fondi tal-Unjoni skont il-Programm. 
L-Uffiċċju Ewropew ta' Kontra l-Frodi (OLAF)
jista' jwettaq verifiki u spezzjonijiet fuq il-post fuq operaturi ekonomiċi
kkonċernati direttament jew indirettament minn finanzjament bħal dan skont
il-proċeduri stabbiliti fir-Regolament (Euratom, KE) Nru 2185/96 bil-ħsieb
li jkun stabbilit jekk kienx hemm frodi, korruzzjoni jew kwalunkwe attività
oħra illegali li tolqot l-interessi finanzjarji tal-Unjoni b’rabta ma’ ftehim
ta' għotja jew ma’ deċiżjoni ta' għotja jew ma' kuntratt li jikkonċerna
finanzjament mill-Unjoni. 
Mingħajr ħsara għall-ewwel u t-tieni
sottoparagrafi, il-ftehimiet ta’ kooperazzjoni ma’ pajjiżi terzi u
organizzazzjonijiet internazzjonali u l-ftehimiet ta’ għotja u d-deċiżjonijiet
ta’ għotja u l-kuntratti li jirriżultaw mill-implimentazzjoni ta’ dan
ir-Regolament għandhom jagħtu espressament is-setgħa lill-Kummissjoni, il-Qorti
tal-Awdituri u l-OLAF li jwettqu awditjar, verifiki u spezzjonijiet fuq il-post
bħal dawn.
Artikolu 9
Eżerċizzju tad-delega
1.           Is-setgħa li jkunu adottati
atti delegati qed tiġi kkonferita lill-Kummissjoni soġġetta
għall-kondizzjonijiet stabbiliti f’dan l-Artikolu. 
2.           Is-setgħa li jkunu adottati
atti delegati msemmija fl-Artikoli 3(2) hija kkonferita fuq il-Kummissjoni
għal perjodu ta' 7 snin mid-data tad-dħul fis-seħħ ta' dan ir-Regolament. 
3.           Id-delega tas-setgħa
msemmija fl-Artikolu 3(2) tista' tiġi rrevokata fi kwalunkwe ħin
mill-Parlament Europew jew mill-Kunsill. Deċiżjoni ta' revoka ttemm id-delega
tas-setgħa speċifikata f'dik id-deċiżjoni. Tidħol dis-seħħ jum wara
l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea
jew f'data aktar tard speċifikata fiha. Ma taffettwax il-validità ta’ kwalunkwe
att delegat li jkun diġà fis-seħħ.
4.           Hekk kif tadotta att
delegat, il-Kummissjoni tinnotifikah simultanjament lill-Parlament Ewropew u
lill-Kunsill.
5.           Att delegat adottat skont
l-Artikolu 3(2) jidħol fis-seħħ biss jekk ma tiġix espressa oġġezzjoni la
mill-Parlament Ewropew u lanqas mill-Kunsill fi żmien perjodu ta’ xahrejn
min-notifika ta’ dak l-att lill-Parlament Ewropew u lill-Kunsill jew jekk,
qabel ma jiskadi dak il-perjodu, il-Parlament Ewropew u l-Kunsill ikunu t-tnejn
infurmaw lill-Kummissjoni li mhumiex sejrin joġġezzjonaw. Dak il-perjodu
jiġi estiż b’xahrejn fuq l-inizjattiva tal-Parlament Ewropew jew tal-Kunsill.
Artikolu 10
Evalwazzjoni
1.           Mhux aktar tard minn sitt
xhur qabel tmiem il-Programm, il-Kummissjoni għandha tressaq quddiem
il-Parlament Ewropew u l-Kunsill rapport dwar il-kisba tal-għanijiet
tal-Programm. Dak ir-rapport għandu jeżamina tal-anqas il-pertinenza u koerenza
kumplessiva tal-Programm, l-effikaċja tal-eżekuzzjoni tiegħu u l-effikaċja
kumplessiva u individwali tal-programm ta' ħidma tal-benefiċċjarji f'termini
tal-kisbiet tal-għanijiet kif stipulati fl-Artikolu 2.
2.           Dan ir-rapport jintbagħat
wkoll lill-Kumitat Ekonomiku u Soċjali Ewropew għal fini ta’ informazzjoni.
Artikolu 11
Tħassir
Id-Deċiżjoni 716/2009/KE titħassar
b'effett mill-1 ta' Jannar 2014.
Artikolu 12
Dħul fis-seħħ
Dan ir-Regolament jidħol fis-seħħ fl-għoxrin
jum wara dak tal-pubblikazzjoni tiegħu f'Il-Ġurnal Uffiċjali tal-Unjoni
Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
DIKJARAZZJONI FINANZJARJA LEĠIŻLATTIVA
1.           QAFAS TAL-PROPOSTA/INIZJATTIVA
1.1.        Titolu
tal-proposta/inizjattiva 
Proposta
għal Regolament tal-Parlament Ewropew u tal-Kunsill dwar l-istabbiliment ta’
programm tal-Unjoni għas-sostenn ta' attivitajiet speċifiċi fil-qasam
tar-rappurtar u l-awditjar finanzjarju għall-perjodu 2014-2020
1.2.        Qasam/oqsma ta’ politika
kkonċernat(i) fl-istruttura ABM/ABB[17] 
Qasam
tal-politika: 12 Suq Intern
Attività: Servizzi finanzjarji u swieq kapitali 
1.3.        Natura
tal-proposta/inizjattiva 
¨ Il-proposta/inizjattiva
hija marbuta ma’ azzjoni ġdida 
¨ Il-proposta/inizjattiva
hija marbuta ma’ azzjoni ġdida b’segwitu għal proġett pilota/azzjoni
preparatorja[18]

X Il-proposta/l-inizjattiva hija marbuta mal-estensjoni
ta’ azzjoni eżistenti 
¨ Il-proposta/l-inizjattiva
hija marbuta ma’ azzjoni ridiretta lejn azzjoni ġdida 
1.4.        Għan(ijiet)
1.4.1.     L-għan(ijiet) strateġiċi
pluriennali tal-Kummissjoni fil-mira tal-proposta/inizjattiva 
Promozzjoni
tal-adozzjoni globali tal-IFRS 
L-iżgurar
tas-saħħa tal-UE biex tinfluwenza l-formazzjoni tal-IFRS 
Kontribuzzjoni
għall-indipendenza tas-sorveljanza pubblika tal-istipular tal-istandards
tal-awditjar
1.4.2.     L-għan(ijiet) speċifiċi u
l-attività/ajiet ABM/ABB ikkonċernati 
Għan speċifiku: Li jittejbu l-kundizzjonijiet għat-tħaddim tas-suq intern billi jiġi
appoġġjat l-iżvilupp trasparenti u indipendenti ta' standards internazzjonali
tar-rappurtar finanzjarju u l-awditjar.
L-attività/ajiet tal-ABM/ABB ikkonċernata/i: 
12.03
Servizzi finanzjarji u swieq kapitali
1.4.3.     Riżultat(i) u l-impatt
mistennija
Speċifika l-effetti li
l-proposta/inizjattiva għandu jkollha fuq il-benefiċjarji/gruppi fil-mira.
Tiżdied
l-indipendenza finanzjarja tal-benefiċjarji (il-Fondazzjoni tal-IFRS, l-EFRAG,
il-PIOB)
L-EFRAG
jiġi mgħammar bir-riżorsi neċessarji biex iwettaq l-missjoni ta’ interess
pubbliku Ewropew tiegħu
1.4.4.     Indikaturi tar-riżultati u
l-impatt 
Speċifika l-indikaturi
għall-monitoraġġ tal-implimentazzjoni tal-proposta/inizjattiva.
 Indikatur tar-riżultat || L-aħħar riżultat magħruf || Mira 
 Għadd ta’ pajjiżi li jużaw l-IFRS || Fl-2012 madwar 120 pajjiż kienu qed jużaw l-IFRS. || Żieda sal-2020 
 Perċentwali ta' standards adottati fl-UE meta mqabbel mal-għadd ta’ standards maħruġin mill-IASB sal-2020 || Fid-29 ta' Ottubru 2012, 89% tal-IFRSs kienu approvati fl-UE (124 standard minn 139). || 100% sal-2020   
 Għadd ta’ pajjiżi tal-UE li jużaw l-ISAs || Sa tmiem l-2012, 20 Stat Membru kienu adottaw bis-sħiħ l-ISAs ikklerjati || Adozzjoni u implimentazzjoni ta’ ISAs ta' kwalità għolja fl-Istati Membri kollha sa mhux aktar tard mill-2020 
1.5.        Raġunijiet
għall-proposta/inizjattiva 
1.5.1.     Rekwiżit(i) li jrid(u) jiġi/u
ssodisfat(i) fuq medda qasira jew medda twila ta’ żmien 
Trawwim
tal-indipendenza (ukoll il-perċezzjoni tal-indipendenza) tal-benefiċjarji
fil-qasam tar-rappurtar finanzjarju u l-awditjar biex ikunu jistgħu jwettqu
l-missjoni tagħhom ta' interess pubbliku b'mod sodisfaċenti
1.5.2.     Valur miżjud tal-involviment
tal-UE
L-għan
ewlieni tal-programm huwa li jiżgura l-komparabbiltà u t-trasparenza
tal-kontijiet tal-kumpaniji fl-UE u fid-dinja kollha, u b’hekk jikkontribwixxi
għall-funzjonament bla xkiel tas-swieq tal-kapital fil-livell tal-UE u
fil-livell globali.
L-UE
hija l-akbar ġuriżdizzjoni li tapplika l-IFRS (ir-Regolament 1606/2002).
Huwa fl-interess tagħna li l-istandards internazzjonali tal-kontabbiltà (IFRS)
isiru l-lingwaġġ globali tal-kontabbiltà u li niżguraw ir-rappreżentanza tal-UE
fis-sorveljanza pubblika tal-Fondazzjoni tal-IFRS (fejn is-sħubija fil-korp
tas-sorveljanza se tkun marbuta ma’ kontribuzzjoni għall-finanzjament). 
L-input
upstream sinifikanti, kredibbli u indipendenti tekniku Ewropew huwa essenzjali
waqt l-iżvilupp ta' dawk l-istandards. L-EFRAG huwa responsabbli għal dawk
l-attivitajiet.
L-UE
tista’ tadotta Standards Internazzjonali għall-Awditjar (l-ISAs) ibbażati fuq
id-Direttiva 2006/43. Għalhekk għandha interess dirett fl-iżgurar li dawk
l-istandards ikunu ta' kwalità għolja u l-proċess dovut tal-adozzjoni tagħhom
huw soġġett għal sorveljanza pubblika indipendenti mill-PIOB.
1.5.3.     Tagħlimiet minn esperjenzi
simili fl-imgħoddi
Il-finanzjament
attwali s'issa rnexxielu jilħaq l-aspettattivi
1.5.4.     Koerenza u sinerġija possibbli
ma’ strumenti relevanti oħrajn
Il-Kummissjoni
Ewropea qed tipparteċipa b’mod attiv fir-riformi tal-governanza
tal-benefiċjarji
1.6.        Tul ta' żmien u l-impatt
finanzjarju 
X Proposta/inizjattiva b’tul ta’ żmien limitat 
–     
X  Proposta / inizjattiva fis-seħħ
mill-01/01/2014 sal-31/12/2020 
–     
¨  Impatt finanzjarju minn SSSS sa SSSS 
¨ Proposta/inizjattiva b’tul ta' żmien
bla limitu
–     
Implimentazzjoni b'perjodu ta’ bidu minn SSSS sa
SSSS,
–     
segwita minn operazzjoni fuq skala sħiħa.
1.7.        Il-metodu/i ta’ mmaniġġjar
previst(i)[19] 
X Immaniġġjar ċentralizzat dirett
mill-Kummissjoni 
¨ Immaniġġjar ċentralizzat indirett bid-delega tal-kompiti ta’ implimentazzjoni lil:
–     
¨  aġenziji eżekuttivi 
–     
¨  korpi stabbiliti mill-Komunitajiet[20]

–     
¨  korpi tas-settur pubbliku nazzjonali/korpi b’missjoni tas-servizz
pubbliku 
–     
¨  persuni fdati bl-implimentazzjoni ta’ azzjonijiet speċifiċi skont
it-Titolu V tat-Trattat dwar l-Unjoni Ewropea u identifikati fl-att bażiku
rilevanti fi ħdan it-tifsira tal-Artikolu 49 tar-Regolament Finanzjarju 
¨ Immaniġġjar kondiviż
mal-Istati Membri 
¨ Immaniġġjar deċentralizzat ma’ pajjiżi terzi 
¨ Immaniġġjar konġunt
ma’ organizzazzjonijiet internazzjonali (iridu jiġu speċifikati)
Jekk hemm indikat aktar
minn metodu wieħed ta’ mmaniġġjar, jekk jogħġbok ipprovdi dettalji fit-taqsima
"Kummenti".
Kummenti 
2.           MIŻURI TAL-IMMANIĠĠJAR 
2.1.        Regoli tal-monitoraġġ u r-rappurtar

Speċifika l-frekwenza
u l-kundizzjonijiet.
Fil-każ
tal-Fondazzjoni tal-IFRS: rapporti interim u finali
Fil-każ
tal-EFRAG: rapporti finali u l-parteċipazzjoni tas-servizzi tal-Kummissjoni
fil-kumitati kollha tal-EFRAG
Fil-każ
tal-PIOB: rapporti finali u reazzjonijiet regolari lill-Grupp ta' Monitoraġġ
2.2.        Sistema ta’ mmaniġġjar u
kontroll 
2.2.1.     Riskju jew riskji identifikati

Hemm
ir-riskju li ma jintlaħqux l-għanijiet operazzjonali jekk il-kwalità tal-output
tal-benefiċjarji ma tkunx skont l-għanijiet inizjali kif deskritti fil-proposti
annwali
Hemm
riskju ta' theddida għall-interessi/ir-reputazzjoni finanzjarja tal-UE jekk
is-servizzi tal-Kummissjoni ma jirnexxilhomx jidentifikaw l-infiq ineliġibbli
2.2.2.     Metodu/i ta’ kontroll
previst(i) 
Riskju
li ma jintlaħqux l-għanijiet operattivi:
-
Il-benefiċjarji huma mitluba jissottomettu rapport annwali, skont l-għanijiet
individwali ta' kull programm u konformi mal-linji gwida tar-Regolament (UE,
Euratom) Nru 966/2012 tal-25 ta' Ottubru 2012 dwar ir-regoli
finanzjarji applikabbli għall-baġit ġenerali tal-Unjoni Ewropea.
-
L-unitajiet operazzjonali responsabbli fid-DĠ MARKT ikollhom kuntatti regolari
mal-benefiċjarji u partikolarment jipparteċipaw fil-kumitati kollha tal-EFRAG
Riskju
ta' theddida għall-interessi finanzjarji tal-UE:
-
Kontrolli tal-impenji ta' għotjiet u pagamenti fid-DĠ MARKT isegwu ċ-ċirkwit
finanzjarju rinfurzat u jinkludu kontrolli fl-uffiċċji ta' dokumenti ta'
sostenn rilevanti, inklużi rapporti interim u finali, il-kontijiet awditjati u
dokumenti speċifiċi mitlub mid-DĠ. Dawn il-kontrolli huma dokumentati f'listi
ta' kontroll li jimtlew sistematikament mill-atturi kollha involuti fi
tranżazzjonijiet finanzjarji rispettivi (OIA,OVA,OVA2,FIA, FVA, FVA2, AO),
inklużi l-kontrolli mwettqa mill-unità finanzjarja tad-DĠ fuq kwistjonijiet
finanzjarji u legali sabiex jingħata l-"Bon à Payer"
-
L-unità finanzjarja tad-DĠ twettaq sistematikament kontrolli fuq il-post fuq
kull benefiċjarju b'testjar sustantiv ta’ kampjun ta’ tranżazzjonijiet bl-għan
li tivvaluta s-sistema finanzjarja u tal-kontroll intern tal-benefiċjarju u
biex tipprovdi l-AO b'garanzija addizzjonali fuq il-protezzjoni suffiċjenti
tal-interessi finanzjarji tal-UE
L-ogħla
rata ta' żball tibqa' taħt 2 %
L-ispiża
tal-kontrolli tkun ta' madwar 0.5 FTE jew EUR 63 500 fis-sena.
Il-benefiċċju
tal-kontrolli jkun 100 % tal-ammont annwali mogħti minfuq b’mod adegwat u
skont il-prinċipju tal-immaniġġjar finanzjarju tajjeb.
2.3.        Miżuri għall-prevenzjoni
tal-frodi u l-irregolaritajiet 
Speċifika l-miżuri ta’
prevenzjoni u protezzjoni eżistenti jew previsti.
Ċirkwiti
finanzjarji rinfurzati b'verifika operazzjonali ex-ante kif ukoll finanzjarja 
Analiżi
regolari tal-kontijiet, ir-rapporti annwali u ċ-ċertifikati tal-awditjar
tal-benefiċjarji 
Awditi
regolari fuq il-post għall-verifika tas-sistemi u kontrolli baġitarji
3.           IMPATT FINANZJARJU STMAT
TAL-PROPOSTA/INIZJATTIVA 
3.1.        L-intestatura/i tal-qafas
finanzjarju pluriennali u l-intestatura /i tal-baġit tan-nefqa affettwati 
·      Intestaturi tal-baġit tan-nefqa eżistenti[21]
Skont l-ordni
tal-intestaturi tal-qafas finanzjarju pluriennali u tal-baġit.
 Intestatura tal-qafas finanzjarju pluriennali || Intestatura tal-baġit || Tip ta’ nefqa || Kontribuzzjoni 
 Numru Deskrizzjoni || Diff/Mhux diff. ([22]) || mill-pajjiżi tal-EFTA[23] || mill-pajjiżi kandidati[24] || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju 
 1 || 12.0301 Standards fl-oqsma tar-rappurtar finanzjarju u l-awditjar[25] || Diff || LE || LE || LE || LE 
·      Intestaturi tal-baġit ġodda mitluba: N/A.
3.2.        Impatt stmat fuq in-nefqa 
3.2.1.     Sommarju tal-impatt stmat fuq
in-nefqa 
EUR miljuni fi prezzijiet attwali (sa 3 punti
deċimali)
 Intestatura tal-qafas finanzjarju pluriennali: || Numru: 1 || Intestatura Tkabbir Intelliġenti u Inklussiv 
 || DĠ MARKT ||   ||   || 2014 || 2015 || 2016 || 2017 || 2018 || 2019 || 2020 || 2021 || TOTAL 
 ||  Approprjazzjonijiet operazzjonali ||   ||   ||   ||   ||   ||   ||   ||   ||   
 || 12.0301 Fondazzjoni tal-IFRS || Impenji || (1) || 4.335 || 4.422 || 4.510 || 4.600 || 4.692 || 4.786 || 4.882 || 0 || 32.227 
 || Pagamenti || (2) || 3.251 || 4.400 || 4.488 || 4.578 || 4.669 || 4.763 || 4.858 || 1.220 || 31.007 
 || 12.0301 EFRAG || Impenji || (1a) || 3.162 || 3.225 || 3.290 || 3.356 || 3.423 || 3.491 || 3.561 || 0 || 23.508 
 || Pagamenti || (2a) || 2.372 || 3.209 || 3.274 || 3.339 || 3.406 || 3.474 || 3.543 || 0.891 || 22.617 
 || 12.0301 PIOB || Impenji || (1a) || 0.306 || 0.312 || 0.318 || 0.325 || 0.331 || 0.338 || 0.345 || 0 || 2.275 
 || Pagamenti[26] || (2a) || 0.000 || 0.306 || 0.312 || 0.318 || 0.325 || 0.331 || 0.338 || 0.345 || 1.930 
 || Approprjazzjonijiet ta’ natura amministrattiva ffinanzjati mill-pakkett għall-programmi speċifiċi[27] ||   ||   ||   ||   ||   ||   ||   ||   ||   
 || Numru tal-intestatura baġitarja ||   || (3) || 0 || 0 || 0 || 0 || 0 || 0 || 0 ||   || 0 
 || Approprjazzjonijiet TOTALI għad-DĠ MARKT || Impenji || =1+1a+3 || 7.803 || 7.959 || 8.118 || 8.281 || 8.446 || 8.615 || 8.788 || 0 || 58.010 
 || Pagamenti || =2+2a+3 || 5.623 || 7.915 || 8.074 || 8.235 || 8.400 || 8.568 || 8.739 || 2.456 || 55.554 
 TOTAL tal-approprjazzjonijiet operazzjonali || Impenji || (4) || 7.803 || 7.959 || 8.118 || 8.281 || 8.446 || 8.615 || 8.788 || 0 || 58.010 
 Pagamenti || (5) || 5.623 || 7.915 || 8.074 || 8.235 || 8.400 || 8.568 || 8.739 || 2.456 || 55.554 
 TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) ||   || 0 || 0 || 0 || 0 || 0 || 0 || 0 || 0 
 Approprjazzjonijiet TOTALI taħt intestatura <1> tal-qafas finanzjarju plurieannali || Impenji || =4+ 6 || 7.803 || 7.959 || 8.118 || 8.281 || 8.446 || 8.615 || 8.788 || 0 || 58.010 
 Pagamenti || =5+ 6 || 5.623 || 7.915 || 8.074 || 8.235 || 8.400 || 8.568 || 8.739 || 2.456 || 55.554 
 Approprjazzjonijiet TOTALI taħt INTESTATURI 1 sa 4 tal-qafas finanzjarju plurieannali (Ammont ta' referenza) || Impenji || =4+ 6 || 7.803 || 7.959 || 8.118 || 8.281 || 8.446 || 8.615 || 8.788 || 0 || 58.010 
 Pagamenti || =5+ 6 || 5.623 || 7.915 || 8.074 || 8.235 || 8.400 || 8.568 || 8.739 || 2.456 || 55.554 
 Intestatura tal-qafas finanzjarju pluriennali: || 5 || "Nefqa amministrattiva" 
EUR miljun (sa 3 punti deċimali)
   ||   || 2014 || 2015 || 2016 || 2017 || 2018 || 2019 || 2020 || TOTAL 
 DĠ: MARKT || 
  Riżorsi umani || 0.548 || 0.548 || 0.548 || 0.548 || 0.548 || 0.548 || 0.548 || 3.836 
  Nefqa amministrattiva oħra || 0.025 || 0.025 || 0.025 || 0.025 || 0.025 || 0.025 || 0.025 || 0.175 
 TOTAL DĠ MARKT || Approprjazzjonijiet || 0.573 || 0.573 || 0.573 || 0.573 || 0.573 || 0.573 || 0.573 || 4.011 
 Approprjazzjonijiet TOTALI taħt INTESTATURA 5 tal-qafas finanzjarju plurieannali || (Impenji totali = Pagamenti totali) || 0.573 || 0.573 || 0.573 || 0.573 || 0.573 || 0.573 || 0.573 || 4.011 
EUR miljun (sa 3 punti deċimali)
   ||   || 2014 || 2015 || 2016 || 2017 || 2018 || 2019 || 2020 || TOTAL 
 Approprjazzjonijiet TOTALI taħt INTESTATURI 1 sa 5 tal-qafas finanzjarju plurieannali || Impenji || 8.376 || 8.532 || 8.691 || 8.854 || 9.019 || 9.188 || 9.361 || 62.021 
 Pagamenti || 6.196 || 8.488 || 8.647 || 8.808 || 8.973 || 9.141 || 9.312 || 59.565 
3.2.2.     Impatt stmat fuq l-approprjazzjonijiet
operazzjonali 
–     
¨  Il-proposta/inizjattiva ma teħtieġx l-użu ta’ approprjazzjonijiet
operazzjonali 
–     
X  Il-proposta/inizjattiva teħtieġ l-użu ta’
approprjazzjonijiet operattivi, kif spjegat hawn taħt: N/A (għotjiet
operattivi)
3.2.3.     Impatt stmat fuq l-approprjazzjonijiet
ta’ natura amministrattiva
3.2.3.1.  Sommarju 
–     
¨  Il-proposta/inizjattiva ma teħtieġx l-użu ta’ approprjazzjonijiet
amministrattivi 
–     
X Il-proposta/inizjattiva teħtieġ l-użu ta’
approprjazzjonijiet amministrattivi, kif spjegat hawn taħt:
EUR miljun (sa 3
punti deċimali)
   || 2014 || 2015 || 2016 || 2017 || 2018 || 2019 || 2020 || TOTAL 
 Intestatura 5 tal-qafas finanzjarju plurieannali ||   ||   ||   ||   ||   ||   ||   ||   
 Riżorsi umani || 0.548 || 0.548 || 0.548 || 0.548 || 0.548 || 0.548 || 0.548 || 3.836 
 Nefqa amministrattiva oħra || 0.025 || 0.025 || 0.025 || 0.025 || 0.025 || 0.025 || 0.025 || 0.175 
 Subtotal INTESTATURA 5 tal-qafas finanzjarju plurieannali || 0.573 || 0.573 || 0.573 || 0.573 || 0.573 || 0.573 || 0.573 || 4.011 
 Mhux taħt l-INTESTATURA 5[28] tal-qafas finanzjarju plurieannali ||   ||   ||   ||   ||   ||   ||   ||   
 Riżorsi umani ||   ||   ||   ||   ||   ||   ||   ||   
 Nefqa oħra ta' natura amministrattiva ||   ||   ||   ||   ||   ||   ||   ||   
 Subtotal Barra mill-INTESTATURA 5 tal-qafas finanzjarju plurieannali ||   ||   ||   ||   ||   ||   ||   ||   
 TOTAL || 0.573 || 0.573 || 0.573 || 0.573 || 0.573 || 0.573 || 0.573 || 4.011 
3.2.3.2.  Stima tar-riżorsi umani
meħtieġa
–     
¨  Il-proposta/inizjattiva ma teħtieġx użu ta’ riżorsi umani 
–     
X  Il-proposta/inizjattiva teħtieġ l-użu ta’
riżorsi umani, kif spjegat hawn taħt:
L-istima għandha tkun espressa f’unitajiet
full time (jew l-aktar sa ċifra waħda wara l-punt deċimali)
   || 2014 || 2015 || 2016 || 2017 || 2018 || 2019 || 2020 
  Karigi fit-tabella tal-persunal (uffiċjali u aġenti temporanji) 
 XX 01 01 01 (Kwartieri Ġenerali u Uffiċċji ta’ Rappreżentanza tal-Kummissjoni) || 4.125 || 4.125 || 4.125 || 4.125 || 4.125 || 4.125 || 4.125 
 XX 01 01 02 (Delegazzjonijiet) ||   ||   ||   ||   ||   ||   ||   
 XX 01 05 01 (Riċerka indiretta) ||   ||   ||   ||   ||   ||   ||   
 10 01 05 01 (Riċerka diretta) ||   ||   ||   ||   ||   ||   ||   
  Persunal estern (f’unità Ekwivalenti għal Full Time: FTE)[29] 
 XX 01 02 01 (CA, INT, ENS mill-"pakkett globali") || 0.375 || 0.375 || 0.375 || 0.375 || 0.375 || 0.375 || 0.375 
 XX 01 02 02 (CA, INT, JED, AL u ENS fid-delegazzjonijiet) ||   ||   ||   ||   ||   ||   ||   
 XX 01 04 yy[30] || fil-Kwartieri ġenerali[31] ||   ||   ||   ||   ||   ||   ||   
 - fid-delegazzjonijiet ||   ||   ||   ||   ||   ||   ||   
 XX 01 05 02 (CA, INT, ENS – Riċerka indiretta) ||   ||   ||   ||   ||   ||   ||   
 10 01 05 02 (CA, INT, ENS - Riċerka diretta) ||   ||   ||   ||   ||   ||   ||   
 Intestatura tal-baġit oħra (speċifika) ||   ||   ||   ||   ||   ||   ||   
 TOTAL || 4.5 || 4.5 || 4.5 || 4.5 || 4.5 || 4.5 || 4.5 
XX huwa l-qasam tal-politika jew it-titolu
tal-baġit ikkonċernat.
Ir-riżorsi umani meħtieġa
se jintlaħqu minn persunal mid-DĠ li huwa diġà assenjat għall-immaniġġjar
tal-azzjoni u/jew li diġà ġie trasferit fid-DĠ, flimkien, jekk ikun meħtieġ,
ma’ kwalunkwe allokazzjoni addizzjonali li tista’ tingħata lid-DĠ ta'
mmanniġġjar skont il-proċedura ta’ allokazzjoni annwali u fid-dawl
tar-restrizzjonijiet baġitarji.
Deskrizzjoni
tal-kompiti li jridu jitwettqu:
 Uffiċjali u aġenti temporanji || 5 uffiċjali AD u 6 uffiċjali AST, prorata skont l-għadd ta' fajls trattati. Kompiti: jagħtu bidu għall-kompiti tal-aġenti, jivverifikaw il-kompiti tal-aġenti, iżommu kuntatt mal-benefiċjarju, superviżjoni. 
 Persunal estern || Aġent kuntrattwali 1, proratat skont l-għadd ta' fajls trattati. Kompiti: reġistrazzjoni, appoġġa għall-ippjanar u l-preparazzjoni ta' missjonijiet. 
3.2.4.     Kompatibbiltà mal-qafas
finanzjarju pluriennali 
–     
X  Il-proposta/l-inizjattiva hija kompatibbli
mal-proposta għall-qafas finanzjarju plurieannali l-ġdid 2014-2020 
–     
¨  Il-proposta/inizjattiva se tinvolvi riprogrammar tal-intestatura
rilevanti fil-qafas finanzjarju pluriennali.
Spjega x’riprogrammar huwa meħtieġ, billi tispeċifika
l-intestatura tal-baġit ikkonċernati u l-ammonti korrispondenti.
–     
¨  Il-proposta/inizjattiva teħtieġ applikazzjoni tal-istrument
tal-flessibilità jew reviżjoni tal-qafas finanzjarju plurieannali[32].
Spjega x'inhu meħtieġ, billi tispeċifika l-intestaturi
tal-baġit ikkonċernati u l-ammonti korrispondenti.
3.2.5.     Kontribuzzjonijiet minn
partijiet terzi 
–     
Il-proposta/inizjattiva ma tipprevedix
kofinanzjament minn partijiet terzi 
–     
Il-proposta/inizjattiva tipprevedi l-kofinanzjament
estimat hawn taħt:
Approprjazzjonijiet f’miljuni ta' EUR (sa 3 ċifri wara
l-punt deċimali)
   || 2014 || 2015 || 2016 || 2017 || 2018 || 2019 || 2020 || Total 
 Fondazzjoni tal-IFRS bil-fondi proprji tiegħu u bil-fondi li jaslu mingħand partijiet terzi (kofinanzjament medju mill-benefiċjarju 87%) || 24.873 || 27.576 || 30.278 || 32.977 || 35.674 || 38.370 || 41.064 || 230.813 
 EFRAG bil-fondi proprji tiegħu u bil-fondi li jaslu mingħand partijiet terzi (kofinanzjament medju mill-benefiċjarju 60%) || 4.338 || 4.675 || 4.910 || 5.044 || 5.277 || 5.409 || 5.439 || 35.093 
 PIOB bil-fondi proprji tiegħu u bil-fondi li jaslu mingħand partijiet terzi (kofinanzjament medju mill-benefiċjarju 78%) || 1.084 || 1.106 || 1.128 || 1.151 || 1.174 || 1.197 || 1.221 || 8.061 
 TOTAL tal-approprjazzjonijiet kofinanzjati || 30.295 || 33.357 || 36.316 || 39.172 || 42.126 || 44.976 || 47.724 || 273.967 
3.3.        Impatt stmat fuq id-dħul 
–     
X  Il-proposta/inizjattiva ma għandhiex impatt
finanzjarju fuq id-dħul.
–     
¨  Il-proposta/inizjattiva għandha l-impatt finanzjarju li ġej:
–                   
¨         fuq ir-riżorsi proprji 
–                   
¨         fuq id-dħul mixxellanju 
[1]               Il-Grupp Konsultattiv Ewropew għar-Rappurtar Finanzjarju
[2]               Deċiżjoni Nru 716/2009/KE tal-Parlament Ewropew u
tal-Kunsill tas-16 ta’ Settembru 2009 li tistabbilixxi programm
Komunitarju għall-appoġġ ta’ attivitajiet speċifiċi fil-qasam tas-servizzi
finanzjarji, tar-rappurtar finanzjarju u l-verifika ĠU L 253,
25.9.2009, p. 8.
[3]               KRET, KSBE, CEIOPS
[4]               Talbiet ripetuti sa mid-dikjarazzjoni ta' Londra
tal-2009; l-aħħar darba f'Los Cabos, fl-2012
[5]                      http://www.iosco.org/monitoring_board/pdf/Final%20Report%20on%20the%20Review%20of%20the%20IFRS%20Foundation's%20Governance.pdf
[6]               L-EFRAG fil-fatt huwa l-korp imsemmi fil-premessa (10)
tar-Regolament tal-IAS 
[7]               Il-membri tal-MG huma: il-Kummissjoni Ewropea, l-IOSCO
(l-Organizzazzjoni Internazzjonali tal-Kummissjonijiet tat-Titoli), il-KBSB
(il-Kumitat ta’ Basel dwar is-Superviżjoni Bankarja), l-IAIS (l-Assoċjazzjoni
Internazzjonali tas-Superviżuri tal-Assigurazzjoni), l-FSB (il-Bord
għall-Istabbiltà Finanzjarja) u l-IFIAR (il-Forum Internazzjonali
tar-Regolaturi Indipendenti tal-Awditjar) u l-Bank Dinji.
[8]               Il-PIOB jissorvelja lill-IFAC mil-lat ta' interess
pubbliku. B'deduzzjoni, it-tliet
kumitati indipendenti li ġejjin tal-IFAC ukoll jistgħu jitqiesu sħab tal-PIOB: l-IAASB (il-Bord tal-Istandards Internazzjonali
tal-Awditjar u l-Aċċertament), l-IESBA (il-Bord tal-Istandards Internazzjonali
tal-Etika għall-Kontabbilisti) u l-IAESB (il-Bord tal-Istandards
Internazzjonali tal-Edukazzjoni tal-Kontabbiltà).
[9]               COM(2009) 14 finali.
[10]             ĠU C , , p. .
[11]             ĠU L 253, 25.9.2009, p. 8.
[12]             ĠU L 243, 11.9.2002, p. 1.
[13]             ĠU L 157, 9.6.2006, p. 87.
[14]             It-test emendat tal-Artikolu 26
kif indikat fl-Artikolu 1 tal-Proposta għal Direttiva tal-Parlament
Ewropew u tal-Kunsill li temenda d-Direttiva 2006/43/KE dwar il-verifiki
statutorji tal-kontijiet annwali u tal-kontijiet konsolidati, COM (2011) 778
final u l-Artikolu 20 tal-Proposta għal Regolament tal-Parlament Ewropew u
tal-Kunsill dwar rekwiżiti speċifiċi dwar l-awditjar statutorju ta 'entitajiet
ta' interess pubbliku, COM (2011) 779 final
[15]             Proposta għal Direttiva tal-Parlament
Ewropew u tal-Kunsill li temenda d-Direttiva 2006/43/KE dwar il-verifiki
statutorji tal-kontijiet annwali u tal-kontijiet konsolidati, COM(2011) 778
final
[16]             [...]
[17]             ABM: Immaniġġjar Ibbażat fuq l-Attività (Activity-Based Management) – ABB: Baġit Ibbażat fuq l-Attività (Activity-Based
Budgeting).
[18]             Kif imsemmi fl-Artikolu 49(6)(a)
jew (b) tar-Regolament Finanzjarju.
[19]             Id-dettalji tal-metodi
tal-immaniġġjar u r-referenzi għar-Regolament Finanzjarju huma disponibbli
fis-sit tal-BudgWeb: http://www.cc.cec/budg/man/budgmanag/budgmanag_en.html
[20]             Kif imsemmi fl-Artikolu 185
tar-Regolament Finanzjarju.
[21]                    Intestatura tal-baġit 12.0301 indikata hawn taħt tirreferi
għan-nomenklatura ġdida għal MFF 2014-2020. Tikkorrispondi għall-intestatura tal-baġit 12.0401 f 'MFF 2007-2013.
[22]             Diff.= Approprjazzjonijiet
differenzjati / Mhux diff. Approprjazzjonijiet mhux differenzjati
[23]             EFTA: Assoċjazzjoni Ewropea tal-Kummerċ Ħieles. 
[24]             Pajjiżi kandidati u, fejn applikabbli, pajjiżi kandidati
potenzjali mill-Punent tal-Balkani.
[25]                    L-intestatura
tal-baġit hija indikattiva u tista' titbiddel wara tal-proċedura annwali"
[26]             Il-pagamenti lill-PIOB se jsiru mingħajr prepagamenti u
f'operazzjoni waħda tas-sena ta' wara
[27]             L-assistenza u n-nefqa teknika u/jew amministrattiva bħala
appoġġ għall-implimentazzjoni tal-programmi u/jew l-azzjonijiet tal-UE (dawk li
kienu l-intestaturi "BA"), tar-riċerka indiretta u tar-riċerka
diretta.
[28]             L-assistenza u n-nefqa teknika u/jew amministrattiva bħala
appoġġ għall-implimentazzjoni tal-programmi u/jew l-azzjonijiet tal-UE (dawk li
kienu l-intestaturi "BA"), tar-riċerka indiretta u tar-riċerka
diretta.
[29]             CA= Aġent Kuntrattwali; INT= persunal tal-aġenziji
("Intérimaire"); JED= "Jeune Expert en Délégation" (Esperti
Żgħażagħ fid-Delegazzjonijiet); LA= Aġent Lokali; ENS= Espert Nazzjonali
Sekondat; 
[30]             Taħt il-limitu massimu għal persunal estern minn
approprjazzjonijiet operazzjonali (qabel kienu intestaturi "BA").
[31]             Essenzjalment għall-Fondi Strutturali, il-Fond Agrikolu
Ewropew għall-Iżvilupp Rurali (FAEŻR) u l-Fond Ewropew għas-Sajd (FES).
[32]             Ara l-punti 19 u 24 tal-Ftehim
Interistituzzjonali.